# Cerca d'operacions

Podeu fer servir el diàleg Cerca operacions per a cercar les dades d'operacions segons els criteris que especifiqueu. Podreu accedir al diàleg seleccionat l'element de menú Edita Cerca una operació... o teclejant &Ctrl; &Maj;F.

Hi ha dues pestanyes principals en aquest diàleg. La pestanya Criteris mostra un nombre de subpestanyes per a especificar els criteris de cerca. Quan es prem el botó Cerca, s'iniciarà la cerca i es tindran en compte tots els criteris que s'hagin introduït a qualsevol pestanya.

Una vegada s'hagi completat la cerca, els resultats es mostraran sota la pestanya Resultat. A sota de la llista de resultats, el &kmymoney; mostrarà el nombre d'operacions que compleixen els criteris de la cerca. En fer doble clic sobre una operació individual a la llista de resultats, apareixerà el llibre major apropiat amb l'operació seleccionada.

El botó Restaura restablirà tots els camps en totes les subpestanyes de criteris als valors predeterminats. Això permetrà especificar criteris de cerca nous.

El botó Tanca tancarà el diàleg Cerca operacions.

## Criteri de cerca

Hi ha diverses subpestanyes sota de la pestanya principal Criteris, cadascuna de les quals permet especificar un tipus diferent de criteris de cerca. A sota de l'àrea per a especificar els criteris, el &kmymoney; llista cadascun dels tipus de criteris diferents que s'especifiquen actualment per a la cerca.

### Text

Cerca d'operacions, pestanya de criteris, subpestanya de text Cerca d'operacions, pestanya de criteris, subpestanya de text

Aquesta pestanya permet especificar el text a cercar. També hi ha un menú desplegable i dues caselles de selecció que controlen com s'utilitzarà el text a la cerca.

De manera predeterminada, la cerca coincidirà amb subcadenes individuals. Per exemple:

- «Best» trobarà «Best Cakes, Inc.»

- «est» també trobarà «Best Cakes, Inc.»

A la llista desplegable que hi ha al costat del camp de text, seleccioneu Conté si voleu trobar operacions que continguin el text, o seleccioneu No conté si voleu trobar operacions que no continguin el text especificat.

Si marqueu la casella Distingeix majúscules i minúscules, la cerca distingirà les majúscules i minúscules. Per exemple, si s'ha establert aquesta opció, «best» no trobaria «Best Cakes, Inc.».

Si marqueu la casella Tracta el text com una expressió regular, el text es tractarà com una expressió regular. Per a obtenir detalls sobre com crear una expressió regular, visiteu la documentació de les &Qt; sobre la classe QRegularExpression.

### Compte

Cerca d'operacions, pestanya de criteris, subpestanya de compte Cerca d'operacions, pestanya de criteris, subpestanya de compte

Aquesta pestanya permet especificar els comptes que s'han de cercar.

Els comptes es mostren en format d'arbre. Els comptes marcats per a cercar s'indiquen amb una casella de selecció. Si feu clic al botó Tots, es marcaran per a la cerca tots els comptes. Si feu clic al botó Cap, no es marcarà cap compte per a la cerca. Es poden canviar individualment els comptes fent clic amb el &BER; al quadre que hi ha al costat del nom del compte. Fent clic sobre el quadre amb el &BDR; podreu canviar la selecció d'una estructura sencera de comptes.

### Data

Cerca d'operacions, pestanya de criteris, subpestanya de data Cerca d'operacions, pestanya de criteris, subpestanya de data

Aquesta pestanya permet especificar quines dates s'han de cercar. La data es refereix a la data de situació de l'operació.

El desplegable «Interval» proporciona una manera pràctica de configurar els controls de dates «Des de» i «A». Els controls «Des de» i «A» es poden manipular individualment. Les dates es poden introduir manualment, i fent clic a la fletxa avall a la dreta del camp s'obrirà el giny de calendari habitual per a seleccionar la data. Els controls impedeixen introduir dates no existents. Els valors de la data també es poden canviar fent clic a les fletxes cap amunt i cap avall quan està el cursor està en una part particular d'una data.

### Import

Cerca d'operacions, pestanya de criteris, subpestanya d'import Cerca d'operacions, pestanya de criteris, subpestanya d'import

Aquesta pestanya permet especificar quins imports s'han de cercar.

Podreu cercar un import exacte o un interval d'imports. Si feu clic sobre la icona de calculadora, apareixerà una petita calculadora en pantalla per a ajudar-vos a introduir un valor.

### Categoria

Cerca d'operacions, pestanya de criteris, subpestanya de categoria Cerca d'operacions, pestanya de criteris, subpestanya de categoria

Aquesta pestanya permet especificar quines categories s'han de cercar.

Les categories es mostren en format d'arbre, semblant als comptes. Les categories marcades per a cercar s'indiquen amb una casella de selecció. Si feu clic al botó Totes, es marcaran totes les categories per a la cerca. Si feu clic a Ingrés, es marcaran totes les categories d'ingressos i totes les categories de despeses es desmarcaran. Si feu clic al botó Despesa, es desmarcaran totes les categories d'ingressos i es marcaran totes les categories de despeses.

Es podrà canviar individualment les categories marcant o desmarcant fent clic a la casella de selecció al costat del nom de la categoria utilitzant el &BER;. Es podrà marcar o desmarcar tota una jerarquia de categories fent clic amb el &BDR; sobre el quadre.

### Etiqueta

Cerca d'operacions, pestanya de criteris, subpestanya d'etiquetes Cerca d'operacions, pestanya de criteris, subpestanya d'etiquetes

Aquesta pestanya permet especificar quines etiquetes s'han de cercar.

Les etiquetes que estan marcades per a la cerca s'indiquen amb un quadre. Si feu clic al botó Selecciona-ho tot, es marcaran totes les etiquetes per a la cerca. Si feu clic al botó No en seleccionis cap, no es marcarà cap etiqueta per a la cerca. Es poden marcar o desmarcar etiquetes individuals fent clic sobre la casella de selecció que hi ha al costat del nom del beneficiari.

Si marqueu la casella Selecciona les operacions sense etiquetes, només se seleccionaran les operacions sense etiquetes.

### Beneficiari

Cerca d'operacions, pestanya de criteris, subpestanya de beneficiari Cerca d'operacions, pestanya de criteris, subpestanya de beneficiari

Aquesta pestanya permet especificar quins beneficiaris s'han de cercar.

Els beneficiaris que estan marcats per a la cerca s'indiquen amb un quadre. Si feu clic al botó Selecciona-ho tot, es marcaran tots els beneficiaris per a la cerca. Si feu clic al botó No en seleccionis cap, no es marcarà cap beneficiari per a la cerca. Es poden marcar o desmarcar beneficiaris individuals fent clic al quadre que hi ha al costat del nom del beneficiari.

Si marqueu la casella Selecciona les operacions sense beneficiaris, només se seleccionaran les operacions sense beneficiari.

### Detalls

Cerca d'operacions, pestanya de criteris, subpestanya de detalls Diàleg Cerca operacions, pestanya Detalls

Aquesta pestanya permet especificar diversos criteris de cerca addicionals.

### El tipus pot ser un dels següents:

- Tots els tipus

- Pagaments

- Ingressos

- Transferències

### L'estat pot ser un dels següents:

- Tots els estats

- No conciliada

- Liquidada

- Conciliada

### La validesa pot ser una de les següents:

- Qualsevol operació

- Operació vàlida

- Operació no vàlida

Podreu cercar un número d'operació en particular o cercar un interval de números d'operació.

## Resultat de la cerca

La pestanya Resultat mostra l'Entrada (data d'entrada, opcional), Data (data de situació), Compte, Beneficiari, Detalls (recordatori), C (estat de la conciliació), Pagament i Ingrés per a cada operació que coincideixi amb els criteris de la cerca que heu introduït. Fer clic amb el &BDR; dret sobre la capçalera de la fila a la llista de resultats us permetrà commutar la visualització de les columnes opcionals.

En fer doble clic sobre una operació es mostrarà el llibre major del compte corresponent amb l'operació seleccionada.